Gymnasiet er blevet en fabrik, hvor hovedparten af lærere og elever arbejder manisk for at fuldføre pensum og blive et produkt stemplet med 12-taller.

Vi har erstattet nysgerrigheden til at lære med et karakterræs uden ende.

Jeg startede i gymnasiet i den tro, at det handlede om at danne sig. Jeg var så næsvis, at jeg bildte mig selv ind, at timerne handlede om at reflektere og diskutere emner, der ikke kan måles, men som bygges på fundamentet af individets egen intellektualitet.